Sing narik kawigaten iya malihe rupa banyu sing dienggo proses detoksifikasi mau. Sing maune bening malih soklat, abang, ijo, buthek, utawa munthuk –gumantung marang “penyakit sing disandhang wong sing diterapi”. Umpamane, yen banyune malih rupa dadi kuning semu ijo, jare sing metu iku racun saka ginjel, kanthong, sarta saluran pipis. Yen banyune malih oranye jare sing metu racun saka persendian. Yen soklat utawa ireng jare racun saka liver, mbako (tumrap wong ngrokok), lan sisa sel. Yen banyune malih rupa dadi ijo tuwa, jare racun saka empedu. Yen munthuk putih, jare sing metu racun saka kelenjar limpa. Dene yen mringkil-mringkil putih kaya keju, sing metu